खेतों से डायरेक्ट आलू खरीदेंगे होटल-रेस्टोरेंट
आलूकी हुई बंपर पैदावार और नोटबंदी के चलते कीमत में आई गिरावट से संकट में फंसे आलू उत्पादक किसानों की मदद को होटल और रेस्टोरेंट वाले आगे गए हैं। इन्होंने खुद खेतों से सीधे खरीद की पहल तो की ही है बल्कि लोगों और संस्थाओं से भी अपील की है कि वह किसान को बचाने के लिए आगे आएं।
6से 8 रुपए किलो में खरीद : फेडरेशनऑफ होटल एंड गेस्ट हाउस एसोसिएशन के प्रधान सुरिंदर सिंह ने बताया कि उनके लोगों ने अमृतसर और तरनतारन जिले के कई गांवों में जाकर किसानों से मुलाकात की और डायरेक्ट खरीद तय की है। पहली कड़ी में 6 से 8 रुपए किलो के भाव से रोजाना 150 क्विंटल आलू शहर में आएगा। किसान ट्राॅली लाकर एक जगह दे देंगे। एसोसिएशन के तहत दरबार साहिब के आसपास 191 होटल-रेस्टोरेंट आते हैं और इसमें से 50 फीसदी के पास अपना किचन है, जहां पर इसकी खपत की जानी है। उनका कहना है कि हालांकि यह खरीद पैदावार के मुकाबले कुछ नहीं है लेकिन इससे किसानों की हिम्मत बंधेगी और दूसरे भी खरीद को आगे आएंगे।
सरकारऔर एसजीपीसी भी गंभीर: इसवक्त किसान मंडियों में 2 से 2.50 रुपए किलो आलू बेच रहा है और इससे उसकी लागत भी नहीं निकल रही है। आलू की बेकदरी को रोकने के लिए सरकार ने तो पहल कदमी की ही है बल्कि सिखों की सबसे बड़ी धार्मिक संस्था एसजीपीसी ने भी गुरुद्वारों के लिए किसानों से सीधे आलू खरीद की बात कही है। जमहूरी किसान सभा के प्रधान डॉ. सतनाम सिंह ने खरीद रेट कम से कम 10 रुपए करने की बात कही है। उन्होंने होटलों की पहल को सराहा और दूसरों को भी ऐसा करने की बात कही है।
क्यों बिगड़ी स्थिति
पोटेटोकिंग कहे जाने वाले सूबे के अग्रणी आलू काश्तकार जंग बहादुर सिंह सांगा ने बताया कि गत साल देश में आलू की पैदावार 45 मिलियन मैट्रिक टन रही, इसमें पंजाब का शेयर 6 फीसदी था। पिछली बार कीमत ज्यादा मिलने के चलते किसानों इसमें 10 से 12 फीसदी इजाफा हुआ है। पैदावार ज्यादा होने और इसके बाद हुई नोटबंदी ने सारी स्थिति बिगाड़ दी है। उन्होंने किसानों से भी अपील की है कि आलू को औने-पौने दाम में बचने की बजाय इसे स्टाक कर लें और मंडी चढ़ने पर ही उसे बेचें।
फेडरेशन ऑफ होटल एंड गेस्ट हाउस एसोसिएशन के प्रधान सुरिंदर सिंह ने बताया कि 6 से 8 रुपए किलो के भाव से रोजाना 150 क्विंटल आलू शहर में आएगा।
bho_Deva hin_Deva hin_Deva hin_Deva hin_Deva hin_Deva hin_Deva